“ANNESS IV
KARATTERISTIKI DISTINTIVI

Il-karatteristiki distintivi ġeneriċi u speċifiċi fil-kategorija B jistgħu jisqiesu biss meta jissodisfaw “il-kriterju tal-vantaġġ prinċipali”.

**Il-kriterju tal-vantaġġ prinċipali**

Il-kriterju se jiġi ssodisfat jekk il-vantaġġ prinċipali ta’ arranġament jew ta’ serje ta’ arranġamenti huwa li jikseb vantaġġ fuq it-taxxa jekk jista’ jiġi stabbilit li l-vantaġġ huwa r-riżultat li wieħed jista’ jistenna li jikseb minn dan l-arranġament, jew minn serje ta’ arranġamenti, inkluż billi jieħu vantaġġ tal-mod speċifiku li l-arranġament jew is-serje ta’ arranġamenti huma strutturati.

**A.** **Karatteristiki distintivi ġeneriċi**

1. Arranġament jew serje ta’ arranġamenti fejn il-kontribwent jintrabat li jikkonforma ma’ kundizzjoni ta’ kunfidenzjalità li tista’ tirrikjedi li ma jiżvelax kif l-arranġament jista’ jikseb benefiċċju fuq it-taxxa fil-konfront ta’ intermedjarji oħra jew tal-awtoritajiet tat-taxxa.
2. Arranġament jew serje ta’ arranġamenti fejn l-intermedjajrju huwa intitolat li jirċievi ħlas (jew imgħax, remunerazzjoni għall-kostijiet finanzjarji u għal spejjeż oħra) għall-arranġament jew għal serje ta’ arranġamenti u li dan il-ħlas ikun stabbilit b’referenza għal:
	* + 1. l-ammont ta’ benefiċċju fuq it-taxxa miksub mill-arranġament jew minn serje ta’ arranġamenti; jew
			2. jekk il-benefiċċju fuq it-taxxa jinkisibx jew le mill-arranġament jew minn serje ta’ arranġamenti. Dan ikun jinkludi obbligu fuq l-intermedjarju ta’ rifużjoni parzjali jew sħiħa tal-ħlas jekk il-benefiċċju maħsub fuq it-taxxa, miksub mill-arranġament jew minn serje ta’ arranġamenti ma jinkisibx parzjalment jew sħiħ.
3. Arranġament jew serje ta’ arranġamenti li jinvolvu l-użu ta’ dokumentazzjoni standardizzata inklużi l-formoli standard. Id-dokumentazzjoni hija komunement disponibbli għal aktar minn kontribwent wieħed u ma tridx tkun imfassla apposta biex il-kontribwent ikun jista’ jimplimenta l-arranġament jew is-serje ta’ arranġamenti.

**B.** **Karatteristiki distintivi speċifiċi li jistgħu jkunu relatati mal-kriterju tal-vantaġġ prinċipali**

1. Arranġament jew serje ta’ arranġamenti li permezz tagħhom il-kontribwent juża t-telf biex inaqqas l-obbligazzjoni tat-taxxa, anke bit-trasferiment ta’ dak it-telf f’ġurisdizzjoni oħra jew bl-aċċellerazzjoni fl-użu ta’ dak it-telf.
2. Arranġament jew serje ta’ arranġamenti li għandhom l-effett li jikkonvertu l-introjtu f’kapital, donazzjoni jew kategoriji oħra ta’ dħul li huma ntaxxati f’livell aktar baxx.
3. Arranġament jew serje ta’ arranġamenti li jinkludu tranżazzjonijiet ċirkolari (circular transactions) li jirriżultaw mir-round-tipping ta’ fondi, b’mod partikolari bl-involviment ta’ entitajiet intermedjajri mingħajr l-ebda funzjoni jew tranżazzjoni primarja kummerċjali oħra li jikkumpensaw jew jikkanċellaw lil xulxin jew li għandhom karatteristiċi simili oħra.

**C.** **Karatterstiki distintivi speċifiċi relatati mat-tranżazzjonijiet transkonfinali**

1. Arranġament jew serje ta’ arranġamenti li jinvolvu arranġamenti transkonfinali li jistgħu jitnaqqsu magħmula bejn żewġ partijiet relatati jew aktar fejn isseħħ mill-inqas waħda mill-kundizzjonijiet li ġejjin:
	* + 1. ir-riċevitur mhuwiex residenti għal finijiet ta’ taxxa fl-ebda ġurisdizzjoni tat-taxxa;
			2. għalkemm ir-riċevitur huwa residenti f’ġursidizzjoni għal finijiet ta’ taxxa, dik il-ġurisdizzjoni:

i. ma timponi l-ebda taxxa korporattiva; jew

ii. timponi taxxa korporattiva b’rata tat-taxxa żero jew b’rata tat-taxxa korporattiva statutorja inqas minn nofs il-medja tar-rata tat-taxxa korporattiva statutorja fl-Unjoni, kif tkun tinsab fi tmiem is-sena kalendarja preċedenti; jew

iii. tiġi inkluża f’lista ta’ ċerti ġurisdizzjonijiet ta’ pajjiżi terzi li ġew ivvalutati mill-Istati Membri b’mod kollettiv jew fi ħdan il-qafas ta’ organizzazzjoni internazzjonali li jitqiesu li għandhom sistemi tat-taxxa dannużi.

* + - 1. il-pagament jibbenefika mill-eżenzjoni parzjali jew sħiħa mit-taxxa f’ġurisdizzjoni fejn ir-riċevitur huwa residenti għal finijiet ta’ taxxa;
			2. il-pagament jibbenefika minn sistema tat-taxxa preferenzjali f’ġurisdizzjoni fejn ir-riċevitur huwa residenti għal finijiet ta’ taxxa;
			3. hemm diskrepanza fil-kamp ta’ applikazzjoni tad-Direttiva tal-Kunsill li temenda d-Direttiva (UE) 2016/1164 fir-rigward tad-diskrepanzi ibridi ma’ pajjiżi terzi, li ġiet adottata mill-Kunsill tal-Ministri fit-23 ta’ Mejju 2017.
1. L-istess assi huma soġġetti għal deprezzament f’aktar minn ġurisdizzjoni waħda.
2. Aktar minn kontribwent wieħed jista’ jitlob il-ħelsien mit-tassazzjoni doppja fir-rigward tal-istess element ta’ introjtu f’ġurisdizzjonijiet differenti.
3. Hemm arranġament jew serje ta’ arranġamenti li jinkludu t-trasferimenti ta’ assi u fejn hemm differenza materjali fl-ammont li qed jiġi trattat bħala pagabbli, b’kunsiderazzjoni tal-assi involuti f’dawk il-ġurisdizzjonijiet.

**D.** **Karatterstiki distintivi speċifiċi dwar l-iskambju awtomatiku ta’ arranġamenti ta’ informazzjoni fl-Unjoni**

Arranġament jew serje ta’ arranġamenti li jevitaw il-leġiżlazzjoni tal-Unjoni jew il-ftehimiet dwar l-iskambju awtomatiku ta’ informazzjoni, inklużi l-ftehimiet ma’ pajjiżi terzi, u li għandhom l-effett li jevitaw li jirrappurtaw l-intorjtu tal-kontribwent lill-Istat fejn huwa residenti fih għal finijiet ta’ taxxa. Dawn l-arranġamenti jistgħu jinkludu:

* + - 1. l-użu ta’ ġurisdizzjonijiet li mhumiex marbuta bil-leġiżlazzjoni tal-Unjoni jew bi ftehimiet dwar l-iskambju awtomatiku ta’ informazzjoni;
			2. il-klassifikazzjoni mill-ġdid tat-tipi ta’ introjtu f’kategoriji li mhumiex soġġetti għall-iskambju awtomatiku ta’ informazzjoni;
			3. l-użu ta’ entitajiet u strutturi ġuridiċi li mhumiex koperti bil-leġiżlazzjoni tal-Unjoni jew bi ftehimiet dwar l-iskambju awtomatiku ta’ informazzjoni;
			4. l-użu ta’ ġurisdizzjonijet b’sistemi inadegwati jew dgħajfa ta’ infurzar tal-leġiżlazzjoni kontra l-ħasil tal-flus. Dan jinkludi s-sitwazzjonijiet ikkaratterizzati minn nuqqas ta’ regoli għall-identifikazzjoni tas-sjieda benefiċjarja tal-entitajiet ġuridiċi, inklużi t-trusts, il-fondazzjonijiet u l-veikoli bi skop speċjali jew meta jintużaw il-persuni nominati jew il-prokuri biex jaħbu l-identità tas-sid benefiċjarju.

**E.** **Karatterstiki distintivi dwar il-prezzijiet ta’ trasferiment**

1. Arranġament jew serje ta’ arranġamenti li ma jikkonformawx mal-prinċipju ta’ distakkament jew mal-linji gwida tal-OECD dwar il-prezzijiet ta’ trasferiment, inkluż id-distribuzzjoni tal-profitt bejn membri differenti tal-istess grupp korporattiv.
2. Arranġament jew serje ta’ arranġamenti li jaqgħu fil-kamp ta’ applikazzjoni tal-iskambju awtomatiku ta’ informazzjoni dwar deċiżjonijiet antiċipati transkonfinali iżda li ma jiġux irrappurtati jew skambjati.”